Το έτος 9 π.Χ, Ρωμαϊκή Αυτοκρατορία έχει εισβάλει στην περιοχή των γερμανικών φυλών των Βαρβάρων και απαιτεί υπέρογκους φόρους στους κατοίκους. Μία ενδεχόμενη συμμαχία των Βαρβάρων ώστε να αντιμετωπίσουν τους Ρωμαίους φαίνεται αδύνατη, αφού οι εγωϊστές φύλαρχοι διαφωνούν συνεχώς και πολλοί από αυτούς θέλουν ειρήνη με την Ρώμη. Όμως όταν ένας Ρωμαίος διοικητής, ο "Αρμίνιους" (ή "Άρι" στην μητρική του γλώσσα), φτάσει στην περιοχή για να διοικήσει τον στρατό, τα πράγματα θα αλλάξουν. Ο Άρι, είχε δωθεί στους Ρωμαίους ως όμηρος, από τον πατέρα του και φύλαρχο των Χερούσκων, "Σέγκιμερ", όταν ήταν μικρός. Αρχικά θα βοηθήσει τον νέο του Ρωμαίο πατέρα, έπαρχο "Βάρους" (νομίζοντας ότι έτσι διατηρεί την ειρήνη), όμως στην συνέχεια κατανοεί ότι οι Ρωμαίοι δεν βρίσκονται εκεί για να βοηθήσουν τους Βαρβάρους. Μετά την αθέτηση της υπόσχεσης του "Βάρους" να τον μεταθέσει στην Ρώμη, θα αναλάβει νέος φύλαρχος των Χερούσκων και με την βοήθεια των παιδικών του φίλων, της "Θουσνέλντα" και του "Φόλκβιν Γούλφσπιρ", θα προσπαθήσει να ενώσει τους συμπατριώτες του εναντίον των Ρωμαίων. Τα γεγονότα αυτά θα οδηγήσουν τελικά στην εξέγερση, με την κορύφωση να έρχεται στην Μάχη του Τευτοβούργιου Δρυμού, όπου οι Βάρβαροι κατατροπώνουν τρεις Ρωμαϊκές Λεγεώνες.